Christian Eriksen
Christian Dannemann Eriksen (Middelfart, 14. veljače 1992.) je danski nogometaš i reprezentativac koji igra na poziciji ofenzivnog veznog; trenutno igra za Manchester United. 

Svoju profesionalnu karijeru započeo je 2010. godine u Ajaxu; tokom 2011. godine, dobio je nagradu za danskog nogometaša godine, nizozemskog nogometnog talenta godine i Ajaxovog talenta godine (Nagrada Marco van Basten) te je uvršen u idelnu momčad na UEFA U-21 Euru, koje se održalo u Danskoj. U tri sezone koliko je igrao u Ajaxu, Eriksen je osvojio tri naslova nizozemskog prvaka prije nego je 2013. godine za otprilike £11,500,000 prešao u Tottenham Hotspur. U svojoj debitantskoj sezoni dobio je klupsku nagradu za igrača godine, a 2015. godine mu je uručena i treća uzastupna nagrada za danskog nogometaša godine. Za Spurse je igrao do 2020. godine, kada prelazi u Inter Milan, s kojim je 2021. godine osvojio Serie A.

Za seniorsku reprezentaciju Danske debitirao je 2010. godine, sudjelujući odmah na Svjetskom prvenstvu 2010. godine, na kojemu je bio najmlađi igrač. Sudjelovao je i na Euru 2012. te na Svjetskom prvenstvu 2018. godine u Rusiji. Na UEFA Euru 2020. godine, Eriksen je iznenada kolabirao pred kraj prvog poluvremena utakmice s Finskom te su mu se liječnici na terenu borili za život. Srećom, Eriksen je uspješno reanimiran na terenu te je prevezen u Rigshospitalet u stabilnom stanju. Nakon ugradnje posebnog uređaja, Eriksen se vratio nogometu. 

Ugovor s Interom razvrgnuo je 2021. godine, a u prvoj polovici igrao je za engleski Brentford, preko kojega se vratio aktivnom nogometu. Istovremeno se vratio i u dansku reprezentaciju.

Danski fudbaleri
Fudbaleri ili nogometaši Ajaxa
Fudbaleri ili nogometaši Tottenham Hotspura
Fudbaleri ili nogometaši Intera
Fudbaleri ili nogometaši Manchester Uniteda